A Buerda

A Buerda (Labuerda en castellano, oficialment Labuerda-A Buerda «Ley 5/2003 de creación de la Comarca de Sobrarbe» en a pachina d'o programa de comarcalización d'o Gobierno de Aragón, expublicada en o BOE de 26 de frebero de 2003. Consultau o 6 de marzo de 2010. en castellano y aragonés) ye un municipio y un lugar d'a provincia de Uesca, en a comarca de Sobrarbe y partiu chudicial de Boltanya.

A suya población ye de  habitants  «Labuerda» en o nomenclátor d'unidatz poblacionals de l'INE, consultau o 12 de chunio de 2020. en una superficie de 18,05 km² y una densidat de población de  hab/km². A mayoría d'a población se concentra en o lugar d'a Buerda, cabecera d'o municipio.

O termino municipal se troba tot entre a ribera d'o río Cinca y arredol d'a cuenca d'o barranco de Sant Visorio, que baixa dende a sierra d'ixe nombre y fa la boca en o río a poco trozo de lugar. A Buerda ye en a plana aluvial entre a carretera A-138 y o río, y Sant Vicient y Fontanal (os atros dos nuclios d'o municipio) son mas t'alto en a cuenca d'o dito barranco.

O malnombre d'os de a Buerda en a redolada ye «gurrions de canalera», embotada que s'ha asegurau que dimana d'o caráuter ubierto y alegre d'os suyos naturals.El Gurrión, consultau o 12 de chunio de 2020. En Sobrarbe, «gurrión de canalera» ye una exprisión que viene d'o comportamiento nupcial d'os gurrions (Passer domesticus), que gosan fer niedo en as canaleras d'os tellaus a principios de primavera y entre que se fan as parellas, os masclos no paran de cantar y d'encorrer a la fembra contino.

S'ha de fer notar o posible doble sentiu en a exprisión, pos o gurrión a la vez que puede personificar l'alegría y o treballo, tamién puede estar tabolero y fer-se pesau.

En A Buerda, dende 1980 se publica a revista trimestral El Gurrión, que en o mes de febrero de 2021 esvolarció o numero 162: cuasi 5700 pachinas d'hemeroteca.

 Cheografía 

O termino municipal de a Buerda ye o segundo mas chicote de tot Sobrarbe, por extensión, solo por dezaga de Palo en a Fueva. Limita a l'este con o río Cinca, por o norte con Puertolas, por o sud con l'Aínsa-Sobrarbe y por l'ueste con o troz de Boltanya que dentra ta valle' Vio (Murillo de Sant Pietro).

As buegas d'o municipio son en o tozal de Guardia en norte con o termino d'Escalona (Puertolas), o tozal d'o Pozo y o tozal d'as Cruces en l'alto d'a sierra de Sant Visorio con o de Boltanya, y o tozal de Regaderas y o barranco de río-Forcaz con l'Aínsa.

O termino concabe en esencia a cuenca hidrografica d'o barranco de Sant Visorio, que tamién en dicen de San Vicente u de a Sierra, dende o cabecero en a sierra de Sant Visorio dica la boca en a Cinca. As casas mas baixas d'o lugar de a Buerda, y en especial o barrio Mingué, sufren de cabo a cuan as creixidas d'o barranco dada la forma d'embudo d'o termino municipal y porque o cauce s'encaixona entre a Plana y as laderas de Cosinyor uns metros antes d'arribar ta lugar. O municipio ha feito a-saber-las inversions en acondicionar o cauce d'este barranco a lo largo d'os anyos.

O municipio ye formau de tres nuclios: a Buerda ye a capital municipal, seu de l'achuntamiento, a ilesia parroquial y bella infraestructura como a pista polideportiva, a piscina municipal y o parque. San Vicente-Sant Vicient d'a Buerda- ye a 3 km por pista asfaltada y tiene una quincena d'habitants, y Fontanal que ye un mas en o monte d'o municipio.

O lugar d'a Buerda ye dividiu en tres barrios: o barrio da Ilesia (bella vez tamién en dicen a Plaza), o barrio San Juan y o barrio Mingué. O primero y os dos zagueros son separaus por o barranco. O segundo y o tercero entre si lo i son por a carretera.

 Un poquet de toponimia 
En o termino municipal d'a Buerda esiste una toponimia aragonesa abundante. Por alto d'o barrio d'a ilesia s'alza un monte que ye plano por alto y ye aon se troba buena cosa d'os campos de secano d'o lugar. Recibe o nombre de a Plana, dividida en Plana Abajo, Plana Enmedio y Plana Ermita. Cruz-Calvario, Tozals: Os Castillons, o sarrato Cocullón, o tozal de Regaderas, o tozal Corona y mas t'allá, pasando de río Forcaz, o sarrato a Coda Sartén que pertenece a l'Aínsa, y os campos de Troteras que parten entre l'Aínsa y Boltanya.

En a cuentra d'o barranco, por alto d'o barrio San Juan, ye o tozal de Guardia u A Guardia. An rematan as zagueras casas de barrio San Juan pasa o barranco a Vinyeta, y dimpués os campos d'ixe nombre tamién. Luego vendrá Vinyacequia y dimpués Cosinyor y os suyos campos y terreros.

Barranco Sant Visorio, barranco Fontanal, barranco a Vinyeta, barranco Royo, barranco río Forcaz, barranco a Rabosa, barranco Melonera, barranco os Castillons, barranco Fondo, tamién o barranco Os Guaz, toponimo curioso que ye una forma arcaica de o plural de uerto (o guarto > os guarz > Os guaz).

Bel uerto y campos de regano: A Ribera, A Espuenda, Estanyuelos, os Cuairons, uerta o Río, uerta o Molino, o Reguero, o Filador, o Flaire, etc.

As fuents: a Fuente-Penya, a Fuent Melonera, a Fuent d'a Tosca, a Fuent Vieja, a Rabosa, etc. y a fuent d'a Plaza son eixemplos.

 Historia 

Son pocas as referencias que i hai sobre a Buerda antes d'o sieglo XVI, y en cheneral fan referencia a o lugar de Sant Vicient d'a Buerda u a suya ilesia. A mas antiga d'estas ye de 1055.MIGUEL BALLESTÍN, Pascual, Toponimia Mayor de Aragón; Institución «Fernando el Católico» + Gara d'Edizions. Zaragoza, 2014. ISBN 978-84-8094-059-7

O 25 d'octubre de 1559, Don Pedro Vitales visitó a ilesia de Sant Vicient en nombre d'o bispe de Uesca. Manda fer o zarramiento d'o cimenterio y que se construiga l'abadía. CONTE OLIVEROS, Jesús. Viaje por pueblos oscenses. Tomo I. Año 1559. Editorial LIbrería General. Zaragoza, 1980. ISBN 84-7078-098-0.

O 21 d'aviento de 1610 visitó l'Aínsa o cartografo portugués João Baptista Labanha. Dende ixa villa replega información sobre os lugars que i son cerca. Asinas ye como amanece a Buerda:

 Casas 

As casas d'a Buerda en a segunda metat d'o sieglo XX yeran: 
Por o barrio San Juan: Casa Chorche, casa Emeterio, casa Pueyo, casa Puyoleta, casa Buil, casa Manco, casa García, casa Terrero, casa Coronas y casa Pía, casa Agustín, casa Juana y casa Pardineta.
Por o barrio Mingué: casa Navarro, casa o Portugués, casa Cerezo (viella) y casa Murillo.
Por o barrio a Ilesia: casa Manolico, casa Navalés, casa Vicién y casa Turmo (a d'o barranco), casa Rosa, casa For y casa Castro, casa Benita, casa Bellosta, casa Amalia Vicién, casa Orosia, casa Susana, casa Turmo (viella), casa Casilda y casa Ferrero, casa Ferraz, casa Roque, casa Borens, casa Cosculluela, casa Lafalla y casa Arcas, casa Botiguero, casa Pardina, casa Sagún, casa Barrabés y casa Pardina, Casa Migalico, casa l'Arriero, casa Timio, casa Broto y a Ferrería, casa Mur u casa Fanlo, casa Soro y casa Manolé, casa Maístro, casa Juan Lascorz, a ilesia y casa Chirón, casa Turmo (l'hotel y a tienda), casa Cerezo a nueva, casa Antigüedades (porque teneban ixe comercio), a Casa-escuela y casa Miranda, casa Carrera, casa Escalona, casa Salinas, casa Medica, casa Notario, casa Felipe, casa Lanau, casa Torrén, casa Falceto y casa Sesé, l'Abadía, casa Lanzón, casa Escartín, casa Felipe d'abajo, casa Buetas y casa Nao''.

 Demografía 

 Demografía d'o termino municipal d'a Buerda 

Se incluyen as entidaz menors, que son Sant Vicient d'a Buerda y Fontanal.
 Evolución demografica en o s. XIX. «Labuerda» en a subpachina «Alteraciones de los municipios en los Censos de Población desde 1842» d'o Instituto Nacional de Estadística, consultau o 6 de marzo de 2010 1842  1857  1860  1877  1887  1897  1900 356*  652  667  420  418  450  418
* Población de dreito, no pas de feito

 Evolución demografica en o s. XX. 1900  1910  1920  1930  1940  1950  1960  1970  1978  1981  1991  1996  1998  2000 418  427  441  389  387  327  297  245   191   159   155   180   179   172

 E. demografica en o s. XXI. Labuerda - Cifras de población resultantes... (INE); consultau o 13 de chunio de 2020.2001  2002  2003  2004  2005  2006  2007  2008   2009  2010  2011  2012  2013  2014  2015  2016  2017  2018  2019 167   168   167   166   171   169  177  180   172  167  169  156  156  156  155  167  158  157  162

 Demografía d'o lugar d'a Buerda 
No tracta si que d'o nuclio d'a Buerda (se saca Sant Vicient y Fontanal)
 E. demografica en o s. XXI.2001  2002  2003  2004  2005  2006  2007  2008   2009 148  149   147   147   151   151  152  155   151

Administración
 Reparto de concellers 
Eleccions municipalsArchivo electoral Partiu 1979 1983 1987 1991 1995 1999 2003 2007 2011 2015 2019 Partido de los Socialistas de Aragón - - 5 5 5 5 5 5 5 5 5 Partido Popular - 5 - - - - 0 0 0 0 0 Independients 5 - - - - - - - - - - Total 5 5 5 5 5 5 5 5 5 5 5

Alcaldes
 Lista d'alcaldes Lechislatura Nombre Partido politico1979–1983 Francisco Lanau Orús Treinta aniversario de las primeras elecciones municipales de la democracia. Independient1983–1987  1987–1991 Enrique Campo Sanz Partido de los Socialistas de Aragón 1991–1995 Enrique Campo Sanz Partido de los Socialistas de Aragón 1995–1999 Enrique Campo Sanz Partido de los Socialistas de Aragón 1999–2003 Enrique Campo Sanz Partido de los Socialistas de Aragón2003–2007 Enrique Campo Sanz Partido de los Socialistas de Aragón2007–2011 Enrique Campo Sanz Partido de los Socialistas de Aragón2011–2015 Enrique Campo Sanz Partido de los Socialistas de Aragón2015–2019 Enrique Campo Sanz Alcaldes de todos los municipios de la provincia de Huesca Partido de los Socialistas de Aragón2019–2023  2023–2027 Ricardo Torrente Alcampel  Consulta el listado de alcaldes que han sido proclamados en Aragón en Heraldo de Aragón PSOE

 Galería 

 Fiestas 

 20 de chinero, fiesta d'hibierno pa Sant Sabastián mártir.
 15 de mayo, romería de Sant Visorio chunto con Sant Vicient, Banastón y Cadeilhan-Trachère.
 16 d'agosto, Fiesta Mayor''' en honor  Sant Roque.

Municipios achirmanaus
25px-25px Cadelha e Trashèrra (dpto. d'Altos Pireneus, Occitania, Francia)

Se veiga tamién
Sant Vicient d'a Buerda
Fontanal
Ilesia de Sant Vicient d'a Buerda
Sant Visorio

Referencias

Vinclos externos

*